fi fi fi fi fi fi fi et fi fi fi fi fi it fi fi fi fi fi et fi fi hbs_lat fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en en en en en en en en en fi en fi fi zh fi fi fi et fi zh fi fi zh fi fi zh it fi fi fi zh fi fi et fi fi zh hbs_lat fi en
leirinohjaaja – Ortodoksisten nuorten liitto
”Hengenkantaja, jonka sisimmässä on Jumalan Henki, tarkkaa kaikkea, missä ikinä liikkuu; hän on pelkkää silmää ja hajuaistia. Kaikki hänen aistinsa ovat valppaina – niitä liikuttelee Jumalan Henki." - vanhus Porfyrios Kausokalivialainen
"Sinä näet, että kaikki luotu palvelee yhtäläisesti kaikkia: aurinko, kuu ja tähdet valaisevat kaikkia samalla tavalla." -Pyhä Tihon Sadonskilainen
"Rakkaudesta kiinni pitäminen on Jumalasta kiinni pitämistä." - Pyhä Nikolaos Kabasilas
Ohjaajia tarvitaan Puroniemessä 8.-11.6. järjestettävälle lasten ja varhaisnuorten leirille sekä Valamossa 13.-20.6. järjestettävälle kristinoppileirille.
Lisäksi haemme kahta kokenutta ohjaajaa lasten ja nuorten etätoiminnan järjestäjiksi kesäkuulle.
EDIT: etsimme myös keittiöapulaista lastenleirille. Katso tarkemmat tiedot alempaa.
Kultakin leiripäivältä leirinohjaajat saavat palkkaa kokemuksen ja tehtävien mukaan, sekä ilmaisen majoituksen ja ruokailut. Matkakulut asuinpaikan ja leiripaikan välillä korvataan edullisimman mahdollisen kulkuneuvon mukaan. Valinnassa on eduksi, jos on suorittanut leirinohjaajien peruskurssin aiemmin tai kuluvana keväänä. Työ on kirkon kasvatustyötä, joten valittavien tulee olla ortodoksisen kirkon jäseniä.
Leireille tarvitaan monenikäisiä ohjaajia erilaisiin tehtäviin, mm. ryhmänohjaajia, eri aiheiden asiaohjaajia, yleisohjaajia, kanttoreita sekä Valamon kriparille leiriteologi.
Kaikkien ohjaajiksi valittavien tulee osallistua leirin ennakkosuunnitteluun erikseen sovittavalla tavalla (esim. Google Drivessa tai sähköpostitse). Käytännön työskentely alkaa jo leiriä edeltävänä päivänä, lasten ja varhaisnuorten leirin palkallinen suunnittelupäivä on 7.6. ja Valamon kristinoppileirin 12.6.
Aiemmin leirinohjaajien peruskurssin käyneet hakijat: Kirjalliset hakemukset on lähetettävä ONL:n toimistolle 21.3.2021 mennessä. Kanttorit ja leiriteologi voidaan kuitenkin valita heti sopivan löydyttyä.
Toukokuussa leirinohjaajien peruskurssille osallistuvat uudet ohjaajat: Kirjalliset hakemukset on lähetettävä ONL:n toimistolle 10.5.2021 mennessä.
Hakemukset lähetetään osoitteella: ONL ry, Kirkkokatu 18 A+B 17, 80100 Joensuu tai sähköpostitse liitetiedostona osoitteella onl (a) ort.fi.
Valinnoista ilmoitetaan kaikille hakeneille mahdollisimman pian hakuajan päätyttyä sähköpostitse.
Jos leiri joudutaan perumaan nopealla aikataululla koronarajoitusten vuoksi, tai jos et pysty tulemaan töihin sairastumisen tai tapaturman vuoksi, maksamme kuitenkin työsopimuksen kanssamme jo tehneille korvauksen, kristinoppileiriltä kahden päivän palkan ja lastenleirin osalta yhden päivän palkan.
Jos leiri joudutaan koronarajoitusten vuoksi siirtämään toiseen ajankohtaan, palkataan sinne ensisijaisesti aiemmin valitut ohjaajat.
ONL ei palkkaa ohjaajia muiden järjestämille leireille, mutta voit ilmoittautua ”ohjaajapankkiin”, josta välitämme tarpeen mukaan seurakunnille ja Puroniemen Ystävät ry:lle sopivien ohjaajien yhteystietoja. Ohjaajapankkiin voit ilmoittautua vaikka et hakisi ONL:n leireille töihin.
Kerro kirjallisessa hakemuksessasi ainakin seuraavat asiat:
Yhteystietosi (postiosoite, puhelinnumero ja sähköpostiosoite)
Miksi leirinohjaustyö kiinnostaa, miksi olisit hyvä leirinohjaaja?
Aiempi työ- ja leirikokemuksesi, harrastuksesi, mahdollinen kielitaito
Minkä ajan olet käytettävissä?
Mille leirille erityisesti haluaisit ohjaajaksi?
Ilmoittaudutko samalla ns. ohjaajapankkiin?
EDIT: Haussa lastenleirin keittiöapulainen 7.-11.6.2021, kerro leirityökiinnostuksen sijaan, miksi juuri sinä olisit hyvä apulainen leirimuonituksen pääemännälle. Onko sinulla bonuksena muonituskokemusta tai -koulutusta? Myös esim. hygieniapassi ja ortodoksisuus katsotaan eduksi. Vapaamuotoisen hakemukset 29.4. mennessä onl (at) ort.fi
Lisätietoja: onl (a) ort.fi tai 050 4658173
Haemme kahta tai kolmea kokenutta kerhon- tai leirinohjaajaa suunnittelemaan ja järjestämään etätoimintaa lapsille ja nuorille kesäkuun loppupuolella. Voit hakea ohjaamaan joko lasten tai nuorten toimintaa tai molempia. Työ on kirkon kasvatustyötä, joten valittavien tulee olla ortodoksisen kirkon jäseniä.
Palkkaus sovitaan erikseen, riippuen suunnitellun toiminnan laajuudesta se voi olla esim. 50€/toimintakerta, sisältäen suunnittelun ja toteutuksen. Toukokuussa järjestetään palkallinen suunnittelutuokio valittujen ohjaajien kanssa (etänä).
Lähetä hakemus 21.3. mennessä ONL:n toimistolle. Kerro hakemuksessasi ainakin seuraavat asiat:
Yhteystietosi (postiosoite, puhelinnumero ja sähköpostiosoite)
Miksi ohjaustyö kiinnostaa, miksi olisit hyvä ohjaaja?
Aiempi työ- ja ohjaajakokemuksesi, harrastuksesi, mahdollinen kielitaito
Mitä etätyökaluja ja somesovelluksia osaat käyttää? (esim. Teams, Instagram, Discord, YouTube…)
Ainakin kaksi toimintaideaa etätuokioihin
Minkä ikäisille haluaisit järjestää toimintaa? (esim. 6-10-vuotiaat, 10-14-vuotiaat, kripari-ikäiset ja sitä vanhemmat)
Myös seurakunnat hakevat ohjaajia leireilleen, lisäämme alle linkkejä hakuilmoituksiin. Monet seurakunnat palkkaavat leireilleen pääsääntöisesti omia jäseniään, mutta aina sopivia hakijoita ei ole riittävästi, joten muidenkin ortodoksisten seurakuntien jäsenten kannattaa hakea.
Helsingin seurakunnan leirien ohjaajahaku on käynnissä 12.2.-17.3. https://www.hos.fi/seurakunnan-kesaleireille-haetaan-ohjaajia/
Joensuun seurakunnan leirien ohjaajahaku on käynnissä 2.3. saakka, paitsi uusien ohjaajien osalta 13.4. saakka. https://www.joensuunortodoksit.fi/leirit/
Jyväskylän seurakunnan leirien ohjaajahaku on käynnissä 7.3. saakka. https://jklort.fi/2021/02/07/leirinohjaajahaku-kaynnissa-7-3-saakka/
Kajaanin seurakunnan kriparille haetaan ohjaajia: https://ort.fi/kajaani/
Kuopion seurakunnan leirien ohjaajahaku on käynnissä 28.2. saakka. https://www.ort.fi/kuopio/haetaan-leirinohajaajia/
Oulun seurakunnan leirien ohjaajahaku on käynnissä 31.3. saakka. https://www.oulunortodoksinenseurakunta.fi/leirit-ja-tapahtumat/
Taipaleen seurakunnan leirien ohjaajahaku on käynnissä 8.3. saakka. https://ort.fi/taipale/2021/02/01/seurakunta-etsii-nuoria-kesatoihin-3/
Tampereen seurakunnan leirien ohjaajahaku on käynnissä 21.3. saakka. Hakulomake, jossa myös tarkemmat tiedot leireistä.
Kategoriat Ajankohtaista Avainsanat leirinohjaaja, ohjaajahaku
Ei tulevia tapahtumia tapahtumat.
Ortodoksisten nuorten liitto ONL ry, Kirkkokatu 18A+B17, 80100 Joensuu.
onl(a)ort.fi, puh. 050 465 8173
© 2022 Ortodoksisten nuorten liitto • Built with GeneratePress
Käytämme evästeitä ja muita vastaavia tekniikoita sivuston kävijäliikenteen tilastointiin. Valitse hyväksytkö evästeet.
This website uses cookies to improve your experience while you navigate through the website. Out of these cookies, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may have an effect on your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Tähän luokkaan kuuluvat evästeet ja muut vastaavat tekniikat, joita käytetään sivuston kävijäliikenteen analysointiin, mainonnan kohdentamiseen tai muihin vastaaviin tarkoituksiin, jotka eivät ole sivuston toiminnalle välttämättömiä.